CELEX: 62006CJ0481
Language: hu
Date: 2007-12-18
Title: A Bíróság (nyolcadik tanács) 2007. december 18-i ítélete. # Az Európai Közösségek Bizottsága kontra Görög Köztársaság. # Tagállami kötelezettségszegés - Közbeszerzés - A 93/36/EK irányelv 6. cikke (3) bekezdésének megsértése - A Szerződés általános jogelvei - Az egyenlő bánásmód elve és az átláthatóság követelménye - Egyes orvosi rendeltetésű anyagokra vonatkozó árubeszerzésre irányuló közbeszerzések esetén a tárgyalásos eljárás igénybevételét lehetővé tevő nemzeti jogszabály. # C-481/06. sz. ügy

A Bíróság (nyolcadik tanács) 2007. december 18‑i ítélete – Bizottság kontra Görögország
      (C‑481/06. sz. ügy)
      „Tagállami kötelezettségszegés – Közbeszerzés – A 93/36/EK irányelv 6. cikke (3) bekezdésének megsértése – A Szerződés általános jogelvei – Az egyenlő bánásmód elve és az átláthatóság követelménye – Egyes orvosi rendeltetésű anyagokra vonatkozó árubeszerzésre irányuló közbeszerzések esetén a tárgyalásos eljárás igénybevételét
         lehetővé tevő nemzeti jogszabály”
      
      Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 15. pont)
      Tárgy
      
         
               Tagállami kötelezettségszegés – Az árubeszerzésre irányuló közbeszerzési szerződések odaítélési eljárásainak összehangolásáról
                  szóló, 1993. június 14‑i 93/36/EGK tanácsi irányelv (HL L 199., 1. o.; magyar nyelvű különkiadás 15. fejezet, 2. kötet, 26. o.)
                  6. cikke (3) bekezdésének, valamint a hatékony és tisztességes verseny biztosítására vonatkozó kötelezettség megsértése –
                  Az orvosi rendeltetésű anyagok összességét csoportokba soroló és mindegyik csoportra legmagasabb árat megállapító nemzeti
                  rendelkezés – Az említett áruk egész, nem összehasonlíthatónak leírt csoportjaira vonatkozó árubeszerzésre irányuló közbeszerzési
                  szerződésekkel kapcsolatban tárgyalásos eljárás igénybevételét lehetővé tevő jogszabályi hátteret létrehozó rendelkezés.
               
            Rendelkező rész
      
         
                  1)
               
               
                  
               
               
                  	A Görög Köztársaság – mivel továbbra is hatályban tartotta a „Kórházak és a regionális egészségügyi és megelőzési rendszer
                     más egészségügyi egységeinek ellátásáról és más rendelkezésekről” szóló 2955/2001. sz. törvény 7. §‑ának (2) bekezdését és
                     a 2005. április 12‑i DY6a/oik.38611. és DY6a/oik.38609. számú, együttes miniszteri rendeletek végrehajtási rendelkezéseit –
                     nem teljesítette a 2001. szeptember 13‑i 2001/78/EK bizottsági irányelvvel módosított, az árubeszerzésre irányuló közbeszerzési
                     szerződések odaítélési eljárásainak összehangolásáról szóló, 1993. június 14‑i 93/36/EGK irányelv 6. cikkének (3) bekezdéséből,
                     valamint a Szerződés általános jogelveiből, különösen az egyenlő bánásmód elvéből és az átláthatóság követelményéből eredő
                     kötelezettségeit.
                  
               
            
         
                  2)
               
               
                  
               
               
                  	A Bíróság a Görög Köztársaságot kötelezi a költségek viselésére.